******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 12 - 16 aprilie, 2021 2](#_Toc69728452)

[Selecţie de Acte normative apărute în Monitorul Oficial al României în perioada 12 – 16 aprilie, 2021 3](#_Toc69728453)

[Comunicate de presă ale Guvernului României 5](#_Toc69728454)

[Mesajul premierului Florin Cîțu cu ocazia începerii lunii postului Ramadan 5](#_Toc69728455)

[Declarație de presă susținută de premierul Florin Cîțu, la Palatul Victoria 6](#_Toc69728456)

[Vizita premierului Florin Cîţu la Centrul de Vaccinare de la Școala Ion Creangă din Cluj-Napoca 6](#_Toc69728457)

[Informaţie Europeană 7](#_Toc69728458)

[#COVID-19 7](#_Toc69728459)

[Beneficiarii sprijinului forfetar pot solicita AFIR suspendarea contractului ca urmare a efectelor pandemiei de COVID-19 7](#_Toc69728460)

[NOUTĂȚI – Informații UTILE 8](#_Toc69728461)

[Uniunea Europeană premiază femeile antreprenor 8](#_Toc69728462)

[„Regenerarea turismului european prin cultură, patrimoniu și creativitate”, tema ediției 2021 a Premiilor pentru destinațiile turismului cultural durabil 8](#_Toc69728463)

[Ajutorul de minimis aferent perioadei 2020-2022 pentru susţinerea crescătorilor de porci de reproducţie din rasele Bazna şi/sau Mangaliţa a fost aprobat 9](#_Toc69728464)

[Primul draft al componentelor detaliate ale PNRR a fost transmis Comisiei Europene 9](#_Toc69728465)

[APIA: Se efectuează plata ajutorului de stat pentru motorina aferentă trim. III și IV, anul 2020 10](#_Toc69728466)

[EIC Accelerator: Sprijin financiar pentru companii inovatoare cu impact în digitalizare, ecologie și sănătate 10](#_Toc69728467)

[Se prelungește perioada de implementare a activităților nefinalizate din cadrul apelurilor POR ce vizează infrastructura de sănătate 10](#_Toc69728468)

[A fost lansată platforma de management și monitorizare a ajutoarelor de stat pentru operatorii economici 11](#_Toc69728469)

[Beneficiarii PNDR 2020 au prioritate la eliberarea certificatelor de clasificare a structurilor de primire turistică 11](#_Toc69728470)

[AFIR reamintește beneficiarilor PNDR și solicitanților de fonduri europene că aplicarea ștampilei pe documente este voluntară și nu obligatorie 12](#_Toc69728471)

[Consultări 13](#_Toc69728472)

[Comisia Europeană a aprobat schema de ajutoare pentru HoReCa! Procedura de implementare a schemei, în consultare publică 13](#_Toc69728473)

[APELURI – Finanțări 15](#_Toc69728474)

[Schema de granturi mici „Acces la finanțare” a fost relansată! 15](#_Toc69728475)

[DigiTraining, apel dedicat muzeelor mici și mijlocii 15](#_Toc69728476)

[Risky Business lansează un program unic de accelerare pentru start-upuri studențești! 16](#_Toc69728477)

[Apel de proiecte pentru dezvoltarea incubatoarelor de afaceri sectoriale. Finanțări de până la 7 milioane de euro 16](#_Toc69728478)

[Din actualitatea europeană 17](#_Toc69728479)

[NextGenerationEU: Comisia este pregătită să mobilizeze până la 800 de miliarde EUR pentru a finanța redresarea 17](#_Toc69728480)

[Combaterea criminalității organizate: o nouă strategie pe 5 ani pentru consolidarea cooperării în întreaga UE și pentru o mai bună utilizare a instrumentelor digitale pentru investigații 19](#_Toc69728481)

[Ajutoare de stat: Comisia aprobă o schemă românească în valoare de 500 de milioane de euro menită se sprijine întreprinderile care își desfășoară activitatea în domeniul turismului, al cazării și al serviciilor alimentare, precum și agențiile de turism 21](#_Toc69728482)

[Comisia a lansat prima cerere de propuneri pentru sprijinirea activităților de voluntariat ale tinerilor în cadrul noului Corp european de solidaritate 2021-2027 22](#_Toc69728483)

**Anul 2021 – numărul 15**

**12 - 16 aprilie**

Repere din agenda publică a conducerii institutiei prefectului - judeţul Hunedoara   
în perioada 12 - 16 aprilie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefecților Oana Andreea BIRIȘ și SZÉLL Lörincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***12 aprilie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara.* | ***12 aprilie*** |
| *Întălnire de lucru la sediul Serviciului Public Comunitar de Pașapoarte Hunedoara* | ***12 aprilie*** |
| *Întâlnire de lucru cu primarul comunei Boșorod.* | ***12 aprilie*** |
| *Întâlnire de lucru cu primarul comunei Bătrâna.* | ***12 aprilie*** |
| *Participarea la ședința online a CJSU Hunedoara - ridicare carantină în municipiul Brad și orașul Simeria* | ***12 aprilie*** |
| *Deplasare la București la Ministerul Mediului 12-13 aprilie 2021* | ***12 aprilie*** |
| *Participare la ședința ATOP* | ***13 aprilie*** |
| *Întânire de lucru cu reprezentanții DSP, IPJ, Polița Rutieră, Poliția municipiului Deva cu tema: Deschidere centru vaccinare drive-through Shopping - City Deva.* | ***13 aprilie*** |
| *Participare la deschiderea Centrului de vaccinare de la Ilia* | ***13 aprilie*** |
| *Deplasare la București la Ministerul Afacerilor Interne 13-14 aprilie 2021* | ***13 aprilie*** |
| *Activități specifice funcției.* | ***14 aprilie*** |
| *Vizită de lucru la Direcția Silvică Hunedoara* | ***15 aprilie*** |
| *Vizită de lucru la Serviciul de Gospodărire a Apelor Hunedoara* | ***15 aprilie*** |
| *Întâlnire de lucru cu reprezentanți ai Instituției Prefectului - județul Hunedoara, Inspectoratului Școlar Județean, Colegiul Național Dragomir Hurmuzescu cu tema " Școală și carieră-Fii meseriaș"* | ***15 aprilie*** |
| *Întâlnire de lucru cu reprezentanții CONVERSMIN* | ***15 aprilie*** |
| *Întâlnire de lucru cu reprezentantul OCPI Hunedoara* | ***15 aprilie*** |
| *Acordat interviu Unu TV* | ***15 aprilie*** |
| *Întâlnire cu reprezentanții TRANS GAZ -discuții privind proiectul BRUA* | ***15 aprilie*** |
| *Participarea la CJSU online* | ***15 aprilie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara.* | ***15 aprilie*** |
| *Semnarea "Acordului de parteneriat ” pentru implementarea Proiectului “Măsuri de creștere a incluziunii și abilitării romilor din județul Hunedoara.* | ***15 aprilie*** |
| *Întâlnire de lucru cu reprezentanții Primăriei Deva cu tema -Închiderea depozit temporar deșeuri Deva-str. Orizontului* | ***16 aprilie*** |
| *Activități specifice funcției.* | ***16 aprilie*** |
| *Întâlnire de lucru cu reprezentanții Primăriei municipiului Deva* | ***16 aprilie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara.* | ***16 aprilie*** |
| *Vaccinare a doua doză - rapel- PFIZER - Centrul de vaccinare Orăștie* | ***17 aprilie*** |
| *Prefectul județului Hunedoara, Călin Petru Marian a fost prezent alături de primarul comunei Vața de Jos, Liviu Ioan Lință, la înmânarea „Titlurilor de proprietate” prevăzute de legile fondului funciar.* | ***17 aprilie*** |
| *Prefectul județului Hunedoara, Călin Petru Marian a participat la întâlnirea organizată de primarii comunelor Vața de Jos, județul Hunedoara și Petriș, județul Arad, cu scopul de a analiza posibilele colaborări pentru punerea în valoare a „Drumului Regelui” având în vedere dezvoltarea durabilă dar și modalitatea de obținere de finanțări pentru acest drum care unește cele două unități administrativ teritoriale și cele două județe. Cu acest prilej a fost prezentat și semnat PROTOCOLUL DE COLABORARE” dintre cele două primării, în vederea dezvoltării mediului socio-economic din cele două comune.* | ***17 aprilie*** |
| *Participare la deschiderea centrelor mobile de vaccinare în localitățile Luncoiu de Jos (inclusiv pentru Vălișoara), Sălașu de Sus (pentru zona Țara Hațegului) și Pestișu Mic. În cele 3 centre locuitorii care s-au înscris pe liste au fost vaccinați cu prima doză a vaccinului anti ”COVID 19”.* | ***17 aprilie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României   
în perioada 12 – 16 aprilie, 2021

**M. Of. nr. 377/12 aprilie 2021**

* **68 – Parlamentul României** - Lege pentru aprobarea Ordonanței de urgență a Guvernului nr. 110/2018 privind modificarea anexei la Ordonanța de urgență a Guvernului nr. 92/2011 pentru aprobarea organizării unor acțiuni de informare și promovare privind politicile aplicate în domeniul agriculturii și dezvoltării rurale, în plan intern și internațional
* **71– Parlamentul României** - Lege privind aprobarea Ordonanței de urgență a Guvernului nr. 61/2019 pentru modificarea și completarea Ordonanței de urgență a Guvernului nr. 98/2010 privind identificarea, desemnarea și protecția infrastructurilor critice
* **72 – Parlamentul României** - Lege privind aprobarea Ordonanței de urgență a Guvernului nr. 56/2019 pentru completarea Legii nr. 52/2011 privind exercitarea unor activități cu caracter ocazional desfășurate de zilieri
* **3647 – Ministerul Educației** - Ordin pentru modificarea Ordinului ministrului educației nr. 3.462/2021 privind aprobarea Calendarului de administrare a evaluărilor naționale la finalul claselor a II-a, a IV-a și a VI-a în anul școlar 2020-2021

**M. Of. nr. 378/12 aprilie 2021**

* **403** **– Guvernul României** - Hotărâre privind aprobarea Nomenclatorului domeniilor și al specializărilor/ programelor de studii universitare și a structurii instituțiilor de învățământ superior pentru anul universitar 2021-2022
* **81 – Ministerul Agriculturii și Dezvoltării Rurale** - Ordin privind modificarea și completarea anexelor nr. 1 și 2 la Ordinul ministrului agriculturii și dezvoltării rurale nr. 136/2020 pentru aprobarea sistemelor de sancțiuni aplicabile începând cu anul 2020 cererilor de plată aferente angajamentelor ce fac obiectul schemei de ajutor de stat „Sprijin pentru prima împădurire și crearea de suprafețe împădurite“, aferentă măsurii 08 „Investiții în dezvoltarea zonelor împădurite și în îmbunătățirea viabilității pădurilor“, submăsura 8.1 „Împăduriri și crearea de suprafețe împădurite“ din cadrul Programului Național de Dezvoltare Rurală 2014-2020

**M. Of. nr. 379/12 aprilie 2021**

* **363 – Guvernul României -** Hotărâre pentru modificarea și completarea Hotărârii Guvernului nr. 898/2011 privind stabilirea formei și conținutului permiselor de ședere, ale documentelor de călătorie, precum și ale altor documente care se eliberează străinilor
* **423 – Guvernul României -** Hotărâre pentru aprobarea Normelor metodologice de aplicare a Ordonanței de urgență a Guvernului nr. 146/2020 privind aprobarea Programului IMM FACTOR - Produs de garantare a creditului comercial și a Schemei de ajutor de stat asociate acestuia

**M. Of. nr. 380/12 aprilie 2021**

* **422** – **Guvernul României** - Hotărâre pentru modificarea și completarea Normelor metodologice de aplicare a Ordonanței de urgență a Guvernului nr. 110/2017 privind Programul de susținere a întreprinderilor mici și mijlocii și a întreprinderilor mici cu capitalizare de piață medie - IMM INVEST ROMÂNIA, aprobate prin Hotărârea Guvernului nr. 282/2020

**M. Of. nr. 382/13 aprilie 2021**

* **74**– **Parlamentul României** - Lege privind aprobarea Ordonanței de urgență a Guvernului nr. 48/2019 pentru modificarea și completarea Ordonanței de urgență a Guvernului nr. 16/2018 privind asigurarea măsurilor necesare organizării și desfășurării unor proiecte culturale, precum și pentru modificarea și completarea unor acte normative
* **76** – **Parlamentul României** - Lege pentru aprobarea Ordonanței de urgență a Guvernului nr. 214/2020 privind modificarea și completarea art. 10 din Ordonanța de urgență a Guvernului nr. 28/2013 pentru aprobarea Programului național de dezvoltare locală și pentru instituirea unor măsuri pentru derularea Programului național de dezvoltare locală etapa I

**M. Of. nr. 383/13 aprilie 2021**

* **78** – **Parlamentul României** - Lege pentru modificarea și completarea Ordonanței Guvernului nr. 78/2000 privind omologarea, eliberarea cărții de identitate și certificarea autenticității vehiculelor rutiere în vederea comercializării, înmatriculării sau înregistrării acestora în România, a Ordonanței Guvernului nr. 80/2000 privind omologarea și certificarea produselor și materialelor de exploatare utilizate la vehiculele rutiere, precum și condițiile de introducere pe piață și de comercializare a acestora, precum și a Ordonanței de urgență a Guvernului nr. 195/2002 privind circulația pe drumurile publice

**M. Of. nr. 384/13 aprilie 2021**

* **81** – **Parlamentul României** - Lege privind aprobarea Ordonanței de urgență a Guvernului nr. 60/2017 pentru modificarea și completarea Legii nr. 448/2006 privind protecția și promovarea drepturilor persoanelor cu handicap

**M. Of. nr. 386/14 aprilie 2021**

* **279** – **Agenția Națională a Funcționarilor Publici**- Ordin pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici

**M. Of. nr. 393/15 aprilie 2021**

* **411** – **Guvernul României**- Hotărâre privind aprobarea acordării ajutorului de stat pentru facilitarea închiderii minelor de cărbune necompetitive din cadrul Societății Naționale de Închideri Mine Valea Jiului - S.A., pentru anul 2021

**M. Of. nr. 399/16 aprilie 2021**

* **420** – **Guvernul României**- Hotărâre privind aprobarea acordării ajutorului de stat pentru facilitarea închiderii minelor de cărbune necompetitive din cadrul Societății Complexul Energetic Hunedoara - S.A., în insolvență, pentru anul 2021

**M. Of. nr. 401/16 aprilie 2021**

* **82** – **Parlamentul României** - Lege privind instituirea zilei de 10 ianuarie ca Ziua matematicii, informaticii și științelor naturii

**M. Of. nr. 403/16 aprilie 2021**

* **87** – **Parlamentul României** - Lege pentru aprobarea Ordonanței de urgență a Guvernului nr. 141/2020 privind instituirea unor măsuri pentru buna funcționare a sistemului de învățământ și pentru modificarea și completarea Legii educației naționale nr. 1/2011

**M. Of. nr. 403/16 aprilie 2021**

* **29** – **Guvernul României** - Ordonanță de urgență pentru completarea Ordonanței de urgență a Guvernului nr. 3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății

**M. Of. nr. 404/16 aprilie 2021**

* **494** – **Ministerul Finanțelor** - Ordin privind transmiterea situațiilor financiare trimestriale centralizate întocmite de instituțiile publice și pentru modificarea și completarea unor ordine ale ministrului finanțelor publice în domeniul contabilității instituțiilor publice

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Mesajul premierului Florin Cîțu cu ocazia începerii lunii postului Ramadan

Cu prilejul lunii Ramadan, transmit un salut călduros întregii comunități musulmane din țara noastră.

Postul Ramadan este o perioadă de trăire a mesajului revelat în Coran, care ne îndeamnă să fim toleranți, generoși şi să ne respectăm semenii, aceste valori fiind fundamentele bunei conviețuiri a cetățenilor români indiferent de etnie sau de convingerile religioase.

Aflați de aproape nouă veacuri pe aceste meleaguri, musulmanii din România reprezintă un model de Islam moderat. Comunitatea musulmană este deplin integrată în societatea românească și contribuie activ, astăzi ca și în trecut, la conviețuirea armonioasă și la realizarea binelui comun. Apreciez faptul că, în perioada pandemiei, comunitatea musulmană este alături și susține efortul autorităților de a proteja sănătatea populației, prin măsuri sanitare și printr-o campanie de vaccinare susținută.

Am încredere că împreună, responsabili și solidari, vom depăși cu bine pandemia.

Transmit gândurile mele bune comunității musulmane din România!

*Florin Cîțu,*

*Prim-ministru al României*

\*

Declarație de presă susținută de premierul Florin Cîțu, la Palatul Victoria

” Bună seara! Odată cu propunerea de revocare din funcție a ministrului Vlad Voiculescu, am transmis domnului președinte Klaus Iohannis și propunerea de numire a domnului Dan Barna în funcția de ministru interimar al sănătății.

Având în vedere refuzul domnului Dan Barna de a-şi asuma această responsabilitate în acest moment, am înaintat preşedintelui României o nouă propunere, în persoana mea, propunere care a fost acceptată de către domnul președinte.

Astfel, o să preiau interimatul Ministerului Sănătăţii, până când colegii noştri de coaliţie vor numi un ministru care să preia aceste atribuţii. În acest sens, am avut deja o întâlnire cu o parte din conducerea Ministerului Sănătăţii, iar mâine, o să am două conferințe online, una cu toți directorii de DSP și alta cu toți directorii spitalelor COVID.

În continuare rămâne o prioritate pentru noi să asigurăm cele 1.600 de paturi pentru terapie intensivă și, în același timp, să gestionăm această perioadă dificilă.

Tot mâine, vom avea ședință de guvern, pentru că sunt mai multe acte normative importante pentru toți românii, care trebuie adoptate, o parte dintre ele de la Ministerul Sănătății, acte normative care nu suportă amânare. Cam acestea am avut de spus. Mulţumesc mult!”

**\***

Vizita premierului Florin Cîţu la Centrul de Vaccinare de la Școala Ion Creangă din Cluj-Napoca

*Declaraţii susținute de premierul Florin Cîţu, după vizitarea Centrului de Vaccinare de la Școala Ion Creangă, din Cluj-Napoca*

”... Florin Cîţu: Am vrut neapărat să văd centrul de vaccinare, am mai văzut câteva prin ţară. Suntem în plină campanie de vaccinare şi, pe parcurs, aţi văzut că s-au modificat lucrurile. Aş vrea să vă anunţ că începem să avem numărul de doze pe care le tot anunţam. Acum trebuie ca lumea să vină să se înregistreze, să se vaccineze. Avem câteva modificări care vor apărea în zilele următoare şi îmi pare bine că le anunţ aici, la dumneavoastră, la Cluj. În primul rând, vom da posibilitatea de avea centre de vaccinare cu Pfizer drive-through, lumea deja ştie ce înseamnă acest lucru. Se va face în perioada următoare. Ştiu că va începe la București, dar sunt sigur că și la Cluj va fi un centru, în perioada următoare. Vom crește fluxul zilnic de la 72 la 96, ceea ce înseamnă iarăși că se va crește viteza de vaccinare. Vom transforma mai multe centre AstraZeneca în centre Pfizer, pentru a permite mai multor cetățeni să se vaccineze și vom permite companiilor, operatorilor economici, să aibă centre de vaccinare, unde vom furniza vaccin în funcție de zonă și așa mai departe. În perioada următoare - am ajuns acum la capacitatea de 115 mii de doze pe zi - vom ajunge, pe 20 aprilie, la 120.000 de doze pe zi. Avem dozele, ne-am ocupat să avem vaccin, avem centre de vaccinare, acum românii, dacă vor să revenim și trebuie să revenim la normal, trebuie să se înscrie și să se vaccineze. Este singura soluție, în acest moment, de a ieșit din pandemie. Vrem ca, în această vară, să ne bucurăm de concediu, dacă vrem să revenim la viața normală, trebuie să ne vaccinăm. Avem aceste două luni - am spus că, la 1 iunie este prima bornă - trebuie să atingem acea țintă de cinci milioane de persoane vaccinate. Am discutat cu sectorul HoReCa, care a spus că îşi va vaccina tot personalul, deci operatorii economici vor să se vaccineze, avem dozele, dar e nevoie şi de cetăţeni să se înregistreze și să se vaccineze, ca să putem să avem o vară normală, să revenim la normalitate. Mulțumesc mult de tot!”

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**  Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.  Programul președinției se axează pe cinci domenii principale, care sunt în concordanță cu obiectivele agendei strategice a UE:   * consolidarea rezilienței Europei * promovarea încrederii în modelul social european * promovarea unei redresări durabile * accelerarea unei tranziții digitale echitabile și favorabile incluziunii * reafirmarea rolului UE în lume, cu garantarea faptului că acesta se va baza pe deschidere și multilateralism   [Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.  În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. | |

🏵🏵🏵

#COVID-19

**Beneficiarii sprijinului forfetar pot solicita AFIR suspendarea contractului ca urmare a efectelor pandemiei de COVID-19**

Beneficiarii submăsurilor 6.1, 6.2, 6.3 şi 19.2 pot solicita Agenției pentru Finanțarea Investițiilor Rurale recunoașterea circumstanței excepționale care duce la necesitatea suspendării contractului de finanțare, conform unui comunicat emis de AFIR luni, 12 aprilie 2021. Solicitarea se va face justificat prin documente și doar în situația în care durata de implementare a planului de afaceri propus prin proiect nu poate fi prelungită.

AFIR a reamintit faptul că beneficiarii submăsurilor *6.1 – Sprijin pentru instalarea tinerilor fermieri*, *6.2 – Sprijin pentru înființarea de activități neagricole în zone rurale*, *6.3 – Sprijin pentru dezvoltarea fermelor mici* şi *19.2 – Sprijin pentru implementarea acțiunilor în cadrul strategiei de dezvoltare locală*, au un termen maxim de implementare a planului de afaceri ce variază între 36 și 60 de luni de la data deciziei de acordare a sprijinului, în funcție de tipurile de investiții.

Solicitarea beneficiarilor poate fi transmisă on-line sau la sediul Oficiului Județean pentru Finanțarea Investițiilor Rurale (OJFIR) și trebuie însoțită de documente care justifică cauzele ce conduc la măsura suspendării și prin care se demonstrează măsurile întreprinse de aceștia în sensul depunerii tuturor diligențelor pentru desfășurarea activității finanțate.

Documentele justificative menționate pot fi, după caz, decizii oficiale ale autorităților privind restricțiile care afectează activitatea beneficiarului – de exemplu, interzicerea organizării sau limitarea desfășurării activității propuse prin planul de afaceri sau a activităților interconectate, de care depinde activitatea propusă în planul de afaceri.

Un alt tip de document ar putea fi unul din care să rezulte perturbarea activității ca urmare a situației excepționale – de exemplu, lipsa forței de muncă din partea contractorilor sau a întârzierilor în furnizarea de echipamente/ utilaje, imposibilitatea obținerii documentelor emise de autorități ca urmare a suspendării activității, izolarea la domiciliu, carantina.

***Sursa: AFIR***

🏵

NOUTĂȚI – Informații UTILE

**Uniunea Europeană premiază femeile antreprenor**

Consiliul European de Inovare (European Innovation Council) a lansat un program de finanțare destinat femeilor antreprenor fondatoare ale unor întreprinderi de succes, care reușesc să inoveze prin produsul sau serviciul pe care îl oferă și care își inspiră colegii.

**Context**

Prin programul **EIC - Premiul UE pentru Femei Inovatoare** se propune creșterea ponderii femeilor în mediul de afaceri și recunoașterea abilităților antreprenoriale pe care le posedă.

Termenul de depunere al proiectelor este 30 iunie 2021.

Pentru mai multe detalii consultați secțiunea de [alte finanțări](https://www.fonduri-structurale.ro/alte-finantari/439/programul-orizont-2021-premiul-ue-pentru-femeile-inovatoare" \t "_blank).

Elena Buzilă, www.fonduri-structurale.ro

Sursa: Consiliul European de Inovare

\*

„Regenerarea turismului european prin cultură, patrimoniu și creativitate”, tema ediției 2021 a Premiilor pentru destinațiile turismului cultural durabil

Tema ediției din acest an a Premiilor pentru destinațiile turismului cultural durabil 2021 este „**Regenerarea turismului european prin cultură, patrimoniu și creativitate”**, a anunțat vineri, 8 aprilie 2021, Agenția de Dezvoltare Regională Centru. Premiile vor fi acordate pentru realizările destinațiilor turistice culturale care au produs rezultate semnificative legate de îmbunătățirea experienței vizitatorilor, respectând în același timp tradițiile și implicând comunitățile locale.

Pentru al patrulea an consecutiv, Comisia Europeană de Turism (ETC) a colaborat din nou cu [Rețeaua Europeană de Turism Cultural (ECTN)](http://www.culturaltourism-network.eu/) , [Europa Nostra](https://www.europanostra.org/) și [Rețeaua Regiunilor Europene pentru Turism Competitiv și Durabil (NECSTouR)](https://necstour.eu/) pentru a încuraja dezvoltarea destinațiilor turistice durabile în întreaga Europă.

**Data limita depunere proiecte: 1 iunie 2021**

Premiile comune sunt deschise tuturor destinațiilor turistice din Europa, autorităților naționale, regionale și locale, consiliilor și asociațiilor de turism, organizațiilor de gestionare a destinațiilor, muzeelor, centrelor de interpretare, rutelor culturale, festivalurilor și ONG-urilor culturale. Aceștia sunt invitați să-și prezinte rezultatele în domeniul turismului cultural durabil în șase categorii selectate:

1. **Situri arheologice și muzee ca atracții turistice culturale**
2. **Turism pe jos și călătorii lente – Sinergii cu turismul cultural**, susținut de traseul cultural „Via Francigena” al Consiliului Europei
3. **Digitalizarea în turismul cultural durabil, către destinații inteligente**
4. **Produse turistice transnaționale tematice, inclusiv traseele culturale europene**
5. **Contribuția industriilor culturale și creative (ICC) la dezvoltarea turismului cultural și creativ,** în cadrul „Anului internațional al economiei creative pentru dezvoltarea durabilă 2021” și a proiectului Interreg Europe Cult-CreaTE, susținut de „Rețeaua turismului creativ”
6. **Activele patrimoniului feroviar pentru turismul cultural**, în cadrul „Anului european al **căii** ferate 2021”.

Câștigătorii vor fi anunțați la ceremonia de premiere care va avea loc în cadrul celei de-a 14-a Conferințe internaționale pentru turism cultural în perioada 20-23 octombrie 2021 la Atena, Grecia.

Sursa: Agenția de Dezvoltare Regională Centru

\*

Ajutorul de minimis aferent perioadei 2020-2022 pentru susţinerea crescătorilor de porci de reproducţie din rasele Bazna şi/sau Mangaliţa a fost aprobat

În ședința Guvernului din data de 07 aprilie 2021 a fost adoptată Hotărârea pentru completarea art.7 din HG nr. 365/2020 privind aprobarea schemei „Ajutor de minimis pentru aplicarea programului de susţinere a crescătorilor de porci de reproducţie din rasele Bazna şi/sau Mangaliţa”, pentru perioada 2020-2022, precum şi a unor măsuri de aplicare a acesteia, a anunțat Ministerul Agriculturii și Dezvoltării Rurale.

Având în vedere necesitatea continuării sprijinirii crescătorilor de scroafe din rasele Bazna și Mangalița, este necesară bugetarea schemei pentru anul 2021, astfel încât să se continue susținerea producției de porci și animale de reproducție.

Astfel, prin prezentul act normativ se aprobă valoarea schemei de ajutor de minimis, pentru anul 2021, respectiv 700 mii lei. Resursele financiare se asigură de la bugetul de stat, în limita prevederilor bugetare aprobate Ministerului Agriculturii şi Dezvoltării Rurale pe anul 2021.

Potrivit datelor din evidența Agenției Naționale pentru Zootehnie, în Registrul Genealogic sunt înscrise 1030 capete de scroafe din rasele Bazna și Mangalița, deținute de circa 55 de beneficiari.

Sursa: MADR

\*

Primul draft al componentelor detaliate ale PNRR a fost transmis Comisiei Europene

Ministerul Investițiilor și Proiectelor Europene a finalizat de transmis Comisiei Europene, în acest sfârșit de săptămână, toate componentele extinse din Planul Național de Redresare și Reziliență, conform unui comunicat emis astăzi, 12 aprilie 2021.

Ministrul Cristian Ghinea va începe o serie de întâlniri la Bruxelles cu comisarii Margrethe Vestager, Adina Vălean și Elisa Ferreira, în cadrul cărora va discuta aplicat despre PNRR. Acestea se vor încheia pe 16 aprilie 2021.

În acest weekend, echipa MIPE a trimis prima variantă și pentru ultimele 3 componente extinse, marcându-se finalul primei etape de lucru, se arată în comunicat. La componente mai avansate, precum transporturi și educație au fost transmise versiuni detaliate, care includ deja îmbunătățiri lucrate cu ministerele de linie ca urmare a dialogului cu Comisia Europeană.

Rezumatele de componente din PNRR care au fost adoptate de Guvern sunt punctul de pornire pentru componentele extinse - documente tehnice, pe formatul Comisiei Europene, care cuprind: documentații, detalieri ale investițiilor, jaloane de progres, estimări ale impactului pe mediu, costuri detaliate și clasificarea investițiilor în funcție de gradul de contribuție la tranziția verde și tranziția digitală.

Desfășurarea procesului de lucru informal cu Comisia, cu scopul dezvoltării componentelor:

MIPE a primit de la ministerul de linie componenta draft, utilizând șablonul Comisiei și realizând unele comentarii preliminare care ar trebui integrate.

După integrarea acestor aspecte, MIPE a transmis componenta către serviciile Comisiei Europene alături de o prezentare PowerPoint în limba engleză, documentele se transmit cu cel puțin 48 de ore înainte de prezentare.

Ministerul de linie a fost invitat de MIPE la o videoconferință recurentă cu serviciile Comisiei (acestea au loc în fiecare marți și joi) pentru prezentarea componentei și pentru a răspunde la primele întrebări ale Comisiei referitoare la substanță.

După aproximativ 5 zile lucrătoare, Comisia a transmis primele comentarii în scris la componenta prezentată și a sugerat României să încorporeze o parte dintre acestea în forma revizuită.

Odată ce ministerul de linie va transmite componenta revizuită, Comisia organizează o ședință tehnică la nivel de experți unde se vor discuta detaliat reformele și investițiile propuse.

În a treia iterație, ținând-se cont de negocierile dintre Comisie și MIPE pe aspectele importante ale fiecărei componente, se va transmite forma finală cu anexele tehnice aferente.

**Context**

Executivul a adoptat, în a doua lectură, [varianta actualizată a PNRR](https://www.fonduri-structurale.ro/stiri/25962/forma-actualizata-a-pnrr-a-fost-introdusa-componenta-modernizarea-si-consolidarea-sistemului-financiar-fiscal-in-valoare-de-856-mil-euro-scade-alocarea-pentru-investitiile-si-instrumentele-financiare-pentru-sectorul-privat" \t "_blank) în cadrul ședinței de guvern din 7 aprilie 2021.

Sursa: MIPE

\*

APIA: Se efectuează plata ajutorului de stat pentru motorina aferentă trim. III și IV, anul 2020

Agenția de Plăți și Intervenție pentru Agricultură (APIA) a transmis ieri, 12 aprilie 2021, faptul că a început efectuarea plăților aferente ajutorului de stat la motorina utilizată în agricultură, pentru cantitățile de motorină utilizate în perioadele 01.07-30.09.2020 (trimestrul III/2020) și în perioadele 01.10-31.12.2020 (trimestrul IV/2020).

Suma totală care urmează a fi plătită este de 303.088.906 lei, după cum urmează:

* pentru trimestrul III - 197.992.715 lei, pentru un număr de 17.249 beneficiari;
* pentru trimestrul IV - 105.096.191 lei, pentru un număr de 13.644 beneficiari.

Sursa: APIA

\*

EIC Accelerator: Sprijin financiar pentru companii inovatoare cu impact în digitalizare, ecologie și sănătate

Comisia Europeană și Consiliul European de Inovare au lansat un program compus din 2 tipuri de finanțări **EIC Accelerator Open** și **EIC Accelerator Challenges,** destinate IMM-urilor și societăților mici cu capitalizare medie inovatoare în orice domenii și respectiv cu impact asupra digitalizării, ecologizării și sănătății societății.

**Context**

Prin programul **EIC Accelerator** se propune sprijinirea financiară a companiilor care aduc inovații importante în domeniile în care activează, dar care obțin greu finanțări din partea investitorilor privați din cauza riscului mare pe care îl are produsul sau serviciul pe care îl dezvoltă.

Termenul general de aplicare este 9 iunie 2021, iar întreprinderile cu sucursală unică pot aplica până la data de 6 octombrie 2021.

Pentru mai multe detalii consultați secțiunea noastră de ***[alte finanțări](https://www.fonduri-structurale.ro/alte-finantari/441/eic-accelerator-extinderea-inovatiilor-cu-impact-ridicat" \t "_blank)***.

Elena Buzilă, www.fonduri-structurale.ro

Sursa: EIC

\*

Se prelungește perioada de implementare a activităților nefinalizate din cadrul apelurilor POR ce vizează infrastructura de sănătate

AM POR a anunțat marți, 13 aprilie 2021, prelungirea perioadei de implementare a  proiectelor, fără a depăși termenul de maxim 48 de luni de la data semnării contractului de finanțare pentru apelurile:

POR/2018/8/8.1/1/8.1.A/7 regiuni – Nefinalizate, COD APEL 420/8

POR/2018/8/8.1/1/8.1.A/ITI - Nefinalizate - COD APEL 421/8

POR/2018/8/8.1/1/8.2.B/7 regiuni – Nefinalizate - COD APEL 422/8

POR/2018/8/8.1/1/8.2.B/ITI - Nefinalizate - COD APEL 423/8.

Conform comunicatului oficial, modificările se regăsesc în Ordinul Ministrului Dezvoltării, Lucrărilor Publice și Administrației nr.549/13.04.2021 care modifică Ordinul viceprim – ministrului, ministrul dezvoltării regionale și administrației publice nr.5258/2018 pentru aprobarea Ghidului solicitantului pentru A Axa prioritară 8, Prioritatea de investiții 8.1, Obiectivul specific 8.1, Operațiunea A – Ambulatorii „Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate” și Obiectivul specific 8.2 - , Îmbunătățirea calității și a eficienței îngrijirii spitalicești de urgență, Operațiunea B – Unități de primiri urgențe.

Sursa: AM POR

\*

**A fost lansată platforma de management și monitorizare a ajutoarelor de stat pentru operatorii economici**

În vederea informatizării și flexibilizării mecanismelor de implementare a schemelor de ajutor de stat, Ministerul Finanțelor a anunțat ieri, 14 aprilie 2021, lansarea platformei on-line de tip „monitoring tool”, prin intermediul căreia operatorii economici pot transmite toate documentele necesare accesării unui ajutor de stat în baza H.G. nr.807/2014 pentru instituirea unei scheme de ajutor de stat având ca obiectiv stimularea investițiilor cu impact major în economie.

*„Continuăm procesul de digitalizare la nivelul Ministerului de Finanțe și punem la dispoziția operatorilor economici un instrument on-line de depunere și analiză a documentației pentru plata ajutorului de stat. Totodată, platforma va permite o monitorizare eficientă, în timp real, a gradului de implementare prin prisma menținerii locurilor de muncă create și realizării investițiilor asumate prin proiectele finanțate",*a declarat Alexandru Nazare, ministrul Finanțelor.

**Platforma asigură:**

* transmiterea on-line a documentațiilor aferente cererilor de acord pentru finanțare și de plată a ajutorului de stat,
* informatizarea procesului de analiză a documentației transmise,
* monitorizarea în timp real a gradului de implementare și de respectare a condițiilor de menținere a investițiilor și a locurilor de muncă aferente proiectelor aprobate spre finanțare de către Ministerul Finanțelor.

Această platformă este disponibilă începând cu data de ieri, 14 aprilie 2021, accesând următoarele link-uri:

* [Depunere on-line](https://mfinante.gov.ro/ro/depunere-on-line1)
* sau [ANAF - Descărcare declarații](https://static.anaf.ro/static/10/Anaf/Declaratii_R/descarcare_declaratii_original.htm)

De asemenea, accesând platforma, operatorii economici vor putea consulta [Ghidul de utilizare depunere ON – LINE](https://mfinante.gov.ro/ro/depunere-on-line1) a documentelor necesare obținerii ajutorului de stat acordat în temeiul H.G. nr.807/2014.

Conform comunicatului oficial, prin colectarea tuturor informațiilor referitoare la cererile de acord pentru finanțare și de plată, depuse în baza schemei de ajutor de stat, se creează o bază de date completă a proiectelor în curs de aprobare, implementare și monitorizare.

Sursa: Ministerul Finanțelor

\*

**Beneficiarii PNDR 2020 au prioritate la eliberarea certificatelor de clasificare a structurilor de primire turistică**

Pentru a veni în sprijinul beneficiarilor Programului Național de Dezvoltare Rurală 2014 - 2020 (PNDR 2020), Agenția pentru Finanțarea Investițiilor Rurale a solicitat și a obținut sprijin instituțional din partea Ministerului Economiei Antreprenoriatului și Turismului în vederea facilitării eliberării Avizului specific privind amplasamentul și funcționalitatea obiectivului pentru construcția, modernizarea sau extinderea unor structuri de primire turistică cu funcțiuni de cazare sau de alimentație publică (un document necesar solicitanților PNDR, care se depune la evaluarea cererii de finanțare) și a Certificatului de clasificare (un document necesar beneficiarilor, care se depune la ultima tranșă de plată), se arată într-un comunicat oficial al Agenției pentru Finanțarea Investițiilor Rurale de ieri, 15 aprilie 2021.

Prin acest demers, Direcția Autorizare în Turism din cadrul MEAT își exprimă disponibilitatea de a sprijini în continuare absorbția fondurilor europene, considerând prioritară eliberarea documentelor necesare proiectelor cu finanțare europeană din PNDR 2020.

Astfel, pentru a obține în timp util avizul specific sau certificatul de clasificare, la momentul depunerii documentațiilor pentru eliberarea acestora de către Direcția Autorizare în Turism, solicitanții sau beneficiarii trebuie să informeze în scris MEAT cu privire la faptul că dezvoltă o investiție cu fonduri europene disponibile prin PNDR 2020.

Investițiile în agroturism sunt finanțate de AFIR prin intermediul submăsurilor 6.2 Sprijin pentru înființarea de activități neagricole în zone rurale și 6.4 Investiții în crearea și dezvoltarea de activități neagricole din cadrul PNDR 2020.

Până în acest moment, AFIR a încheiat 1.844 de contracte cu beneficiarii submăsurii 6.2 în valoare de peste 108 milioane de euro, din care a plătit deja 89,5 milioane de euro. De asemenea, prin submăsura 6.4, AFIR finanțează 1.143 de investiții în valoare de 157 de milioane de euro, din care aproximativ 114 milioane de euro reprezintă plăți efectuate, conform comunicatului oficial.

Sursa: AFIR

\*

**AFIR reamintește beneficiarilor PNDR și solicitanților de fonduri europene că aplicarea ștampilei pe documente este voluntară și nu obligatorie**

Agenția pentru Finanțarea Investițiilor Rurale le-a reamintit vineri, 16 aprilie 2021, beneficiarilor Programului Național de Dezvoltare Rurală 2014-2020 și solicitanților de fonduri europene nerambursabile că aplicarea ștampilei ca modalitate de autentificare a documentelor și înscrisurilor **este voluntară și nu reprezintă un motiv pentru respingerea documentelor sau documentațiilor depuse la instituții și autorități publice.**

Baza legală pentru eliminarea ștampilei pentru persoanele fizice, persoanele juridice de drept privat și entitățile fără personalitate juridică este **Ordonanța Guvernului 17/2015 privind reglementarea unor măsuri fiscal-bugetare și modificarea și completarea unor acte normative – Articolul V (OUG 17/2015)**, iar pentru autoritățile și instituțiile publice este **ORDONANŢĂ DE URGENŢĂ nr. 57 din 3 iulie 2019 – privind Codul administrative – articolul 627 (OUG 57/2019).**

Interdicția respingerii documentelor fără ștampilă de către autoritățile și instituțiile publice este întărită și de prevederea OUG 17/2015 conform căreia ”*Fapta de a solicita persoanelor fizice, persoanelor juridice de drept privat, entităților fără personalitate juridică, precum și persoanelor juridice de drept public aplicarea ștampilei pe declarații, cereri, contracte sau orice alte documente sau înscrisuri, săvârșită de către persoana din cadrul unei instituții sau autorități publice, constituie abatere disciplinară și atrage răspunderea disciplinară a acesteia, conform prevederilor legale.*”

AFIR este una dintre primele instituții publice care a implementat mecanisme electronice on-line de preluare și de procesare a documentațiilor de lucru, în speță a documentațiilor necesare accesării fondurilor europene și implementării proiectelor de investiții finanțate prin PDNR 2020. Acest mecanism este funcțional încă din anul 2018, astfel încât pentru beneficiarii AFIR, eliminarea obligativității ștampilării documentelor este doar una dintre măsurile de simplificare a procesului de accesare a fondurilor europene

AFIR are, de asemenea, capacitatea instituțională de a aplica prevederile **Ordonanței de Urgență nr. 38 din 30 martie 2020** privind utilizarea înscrisurilor în formă electronică la nivelul autorităților şi instituțiilor publice, fără ca beneficiarii PNDR 2020 să fie obligați să schimbe modalitatea de lucru și de comunicare cu instituția.

În acest sens, precizăm că pentru beneficiarii PNDR 2020, **utilizarea semnăturii electronice din etapa de contractare și până la ultima tranșă de plată este obligatorie, începând din august 2018**.

În urma demersurilor făcute, o serie de documente sunt obținute direct de către AFIR prin interogarea bazelor de date ale instituțiilor publice abilitate în emiterea acestora – **Agenţia de Plăţi şi Intervenţie pentru Agricultură** (APIA) pentru verificarea înscrisurilor fermierilor, **Autoritatea Naţională Sanitară Veterinară şi pentru Siguranţa Alimentelor** (ANSVSA) pentru verificarea animalelor din exploatațiile zootehnice prin Registrul Național al Exploatațiilor (RNE), **Agenția Națională de Administrare Fiscală** (ANAF) pentru cazierul fiscal prin sistemul informatic PatrimVen, **Oficiul Național al Registrului Comerțului** (ONRC) pentru verificarea corectitudinii datelor declarate de beneficiari, **Agenția Națională de Cadastru și Publicitate Imobiliară** (ANCPI) pentru extrasul de carte funciară, **Ministerul Afacerilor Interne** (MAI) pentru verificarea cazierului judiciar prin Sistemul Informatic al Cazierului Judiciar Român (ROCRIS).

Mai mult, începând cu luna martie 2020, corespondența internă și externă a Agenției este complet digitalizată și semnată electronic la toate palierele de decizie.

Încă de la deschiderea depunerilor online, AFIR a recomandat tuturor solicitanților folosirea semnăturii electronice ca pe o modalitate de a reduce consumul hârtiei și de a elimina unele etape intermediare de procesare a documentelor. În contextul actual, utilizarea semnăturii electronice este vitală, cu atât mai mult cu cât aceasta are forța juridică a înscrisurilor autentice atât ca reprezentare instituțională, cât și sub semnătură privată.

Sursa: AFIR

🏵

Consultări

Comisia Europeană a aprobat schema de ajutoare pentru HoReCa! Procedura de implementare a schemei, în consultare publică

Comisia Europeană a aprobat o schemă românească în valoare de 500 de milioane de euro (aproximativ 2,437 miliarde RON) menită să sprijine întreprinderile care își desfășoară activitatea în domeniul turismului, al cazării și al serviciilor alimentare, precum și agențiile de turism, în contextul epidemiei de coronavirus, se arată într-un comunicat oficial al Reprezentanței Comisiei Europene în România publicat ieri, 15 aprilie 2021.

Măsura a fost aprobată în temeiul [Cadrului temporar](https://eur-lex.europa.eu/legal-content/EN/TXT/?uri=OJ%3AJOC_2020_091_I_0001) privind ajutoarele de stat. Sprijinul public, sub formă de subvenții directe, va acoperi până la 20 % din pierderile de venituri (sau, în cazul anumitor agenții de turism care aplică un regim special, volumul facturilor emise pentru servicii turistice, inclusiv marja) pe care beneficiarul le-a înregistrat între 1 ianuarie și 21 decembrie 2020, comparativ cu aceeași perioadă din 2019.

Măsura urmărește să ajute beneficiarii să își acopere nevoile de lichidități și să își continue activitățile în timpul și ulterior pandemiei. Comisia a constatat că schema românească respectă condițiile prevăzute în cadrul temporar, conform RCE.

În special, sprijinul nu va depăși 1,8 milioane EUR per beneficiar, astfel cum se prevede în cadrul temporar, și ajutorul va fi acordat cel târziu la 31 decembrie 2021. Comisia a concluzionat că măsura este necesară, adecvată și proporțională pentru a rsemedia o perturbare gravă a economiei unui stat membru, în conformitate cu articolul 107 alineatul (3) litera (b) din TFUE și cu condițiile cadrului temporar. Pe această bază, Comisia a aprobat măsura în temeiul normelor UE privind ajutoarele de stat.

**Procedura de implementare a schemei în consultare publică**

În cursul zilei de ieri, 14 aprilie 2021, Ministerul Economiei, Antreprenoriatului și Turismului a lansat spre consultare publică Proiectul de ordin pentru aprobarea Procedurii de implementare a schemei de ajutor de stat instituită prin Ordonanţa de urgenţă nr. 224/2020 privind unele măsuri pentru acordarea de sprijin financiar pentru întreprinderile din domeniul turismului şi alimentaţiei publice, a căror activitate a fost afectată în contextul pandemiei de COVID-19.

**Beneficiari**

Beneficiari de ajutor de stat sunt structuri de primire turistice cu funcţiuni de cazare clasificate, structuri de alimentaţie, înregistrate în scopuri fiscale pe teritoriul României, agenţii de turism licenţiate şi ghizii de turism atestaţi, care îşi desfăşoară activitatea pe teritoriul României.

Beneficiarul poate fi: întreprindere autonomă, întreprindere parteneră sau întreprindere legată.

**Bugetul Schemei** este estimat la 500 milioane euro, echivalent în lei. Sumele aferente Schemei se asigură de la bugetul de stat prin bugetul MEAT, cu încadrarea în prevederile bugetare aprobate cu această destinaţie şi/sau din fonduri externe.

**Valoarea maximă a ajutorului de stat** care poate fi acordată unui beneficiar prin Schemă, conform documentului, este echivalentul în lei al sumei de 800.000 euro/întreprindere unică (legată).

Conform proiectului de ordin, **dacă valoarea însumată a cererilor de finanţare aprobate depăşeşte valoarea creditului de angajament sau bugetar alocat cu această destinaţie, angajarea, respectiv plata către beneficiar se va face proporţional, prin raportarea sumei aprobate pentru fiecare beneficiar la suma totală a cererilor de finanţare aprobate**.

**Categorii eligibile**

Obiectul finanţării trebuie să se încadreze în una sau mai multe din următoarele categorii eligibile:

cheltuieli privind stocurile de materii prime, materiale, mărfuri, necesare activității curente/operaționale desfășurate de beneficiari;

datorii curente și restante față de furnizorii curenți, inclusiv față de furnizorii de utilități, potrivit contractelor încheiate;

cheltuieli privind chiria pe bază de contract încheiat (chiria în avans nu este eligibilă);

cheltui eli privind achiziția de servicii necesare activității curente, cu excepția serviciilor de consultanță, studiilor și altor categorii de servicii indirecte;

cheltuieli privind echipamentele de protecție medicală, inclusiv materiale de dezinfecție pentru protecția împotriva răspândirii virusului SARS-CoV-2;

cheltuieli privind achiziția de obiecte de inventar (durata de utilizare este mai mica de 1 an), inclusiv obiecte de inventar de natura mijloacelor fixe necesare reluării activității curente (au valoarea sub 2500 lei dar durata de utilizare este mai mare de 1 an);

cheltuieli privind achiziția de echipamente, utilaje, instalații, tehnologii, necesare reluării activității;

cheltuieli privind plata datoriilor către bugetul statului, cu excepția TVA deductibil si bugetele locale

cheltuieli salariale, atât cheltuielile cu salariile nete, cât și cele aferente taxelor și impozitelor salariale.

Modalitatea de acordare a ajutorului de stat

Prin Schemă sunt acordate granturi în cuantum de 20% din baza de calcul, rezultată din desfăşurarea activităţilor aferente codurilor CAEN prevăzute la art. 3 [alin (2)](act:3965026%20339097026) din OUG nr. 224/2020 cu modificările și completările ulterioare, în anul 2020 comparativ cu anul 2019. Cifrele utilizate trebuie să fie brute, înainte de deducerea impozitelor sau altor taxe.

Baza de calcul al ajutorului reprezintă:

pentru beneficiarii care raportează cifra de afaceri, diferenţa dintre cifra de afaceri obţinută din activitatea eligibilă aferentă anului 2019 şi cifra de afaceri obţinută din activitatea eligibilă aferentă anului 2020;

pentru beneficiarii care aplică regimul special pentru agenţiile de turism, diferenţa dintre volumul facturilor emise pentru serviciile turistice, inclusiv marja, aferente anului 2019 şi volumul facturilor emise pentru serviciile turistice, inclusiv marja, aferente anului 2020;

pentru beneficiarii care ţin evidenţa în partidă simplă, diferenţa dintre încasările obţinute din activitatea eligibilă aferentă anului 2019 şi încasările obţinute din activitatea eligibilă aferentă anului 2020.

**Schema se derulează până la 31 decembrie 2021**, plata sumelor corespunzătoare urmând a fi realizată până cel târziu la data de 30 iunie 2022, în limita creditului bugetar, ca urmare a [aprobării](https://www.fonduri-structurale.ro/stiri/25652/a-fost-adoptata-ordonanta-de-urgenta-pentru-sectorul-horeca-schimbari-in-ceea-ce-priveste-modul-in-care-se-vor-efectua-platile) la 19 februarie 2021 a OUG care modifică OUG 224/2020.

Prin implementarea măsurii se estimează acordarea de ajutor de stat unui număr maxim de **73.211 de beneficiari.**

[**Descarcă**](https://www.fonduri-structurale.ro/descarca-document/32637) proiectul

Propunerile, sugestiile şi opiniile privind proiectul de act normativ se primesc in termen de 10 zile de la data publicării (n.r 14 aprilie 2021) la adresa de e-mail: [dezbateri\_publice@economie.gov.ro](mailto:dezbateri_publice@economie.gov.ro).

Ana-Maria Radu, www.fonduri-structurale.ro

| **Documente** |
| --- |
| [Proiect de ordin pentru aprobarea Procedurii de implementare a schemei HoReCa.zip](https://www.fonduri-structurale.ro/descarca-document/32637) |

Sursa: RCE & MEAT

🏵

APELURI – Finanțări

Schema de granturi mici „Acces la finanțare” a fost relansată!

Fondul Român de Dezvoltare Socială, Operator de Program pentru Programul „Dezvoltare locală, reducerea sărăciei și creșterea incluziunii romilor”, finanțat din Granturile SEE și Norvegiene 2014 – 2021, a relansat joi, 8 aprilie 2021, schema de granturi mici „Acces la finanțare”, sub denumirea „Acces la finanțare – 2021”.

Schema de granturi își propune să sprijine autoritățile publice locale în eforturile lor de a-și suplimenta bugetele locale, prin atragerea de finanțări care să asigure punerea în aplicare a acelor măsuri, prevăzute în strategiile și planurile locale de dezvoltare, care vizează îmbunătățirea condițiilor de trai în comunitățile sărace, izolate, marginalizate.

Astfel, prin intermediul apelului de propuneri de proiecte Acces la finanțare – 2021, autoritățile locale pot primi fonduri pentru elaborarea unor documentații tehnice necesare în vederea realizării de investiții comunitare constând ȋn construirea/ extinderea/ reabilitarea/ modernizarea:

infrastructurii sociale (proiecte ce vizează infrastructura pentru servicii sociale, pentru educație, sănătate, ocuparea forței de muncă);

infrastructurii destinate alimentării cu apă (proiecte ce vizează asigurarea alimentării cu apă a unităților care furnizează servicii sociale);

infrastructurii de canalizare (proiecte ce vizează evacuarea apelor uzate pentru unitățile care furnizează servicii sociale);

drumurilor, podurilor și podețelor (proiecte ce vizează drumuri de interes județean, drumuri de interes local, poduri și podețe ce facilitează accesul grupurilor defavorizate la servicii sociale);

locuințelor (proiecte ce vizează locuințe sociale).

Granturile disponibile în cadrul apelului pot fi solicitate doar de autorități ale administrației publice locale (comune, orașe/ municipii sau județe).

Pentru mai multe detalii puteți consulta rubrica noastră de ***[alte finanțări.](https://www.fonduri-structurale.ro/alte-finantari/440/fondul-roman-de-dezvoltare-sociala-schema-de-granturi-mici-acces-la-finantare-2021" \t "_blank)***

Sursa: FRDS

\*

DigiTraining, apel dedicat muzeelor mici și mijlocii

DigiTraining a anunțat lansarea unui apel dedicat muzeelor europene mici și mijlocii, în cadrul căruia vor fi identificate maximum 60 de organizații, al căror personal va participa gratuit la activitățile de formare ale proiectului, organizate de profesioniști cu experiență din organizațiile consorțiului.

Un număr de solicitanți selectați vor beneficia de servicii de asistență personalizate și personalizate și de producție digitală, adaptate direct nevoilor și misiunii lor.

Apelul se adresează muzeelor ​​mici sau mijlocii și altor situri de patrimoniu cultural, inclusiv siturilor arheologice, care sunt deschise publicului și sunt gestionate de o echipă de conducere permanentă alocate în mod specific acestei sarcini.

Termenul limită pentru depunerea aplicațiilor este 31 mai 2021.

Pentru mai multe detalii consultați secțiunea noastră de [***alte finanțări***](https://www.fonduri-structurale.ro/alte-finantari/438/digitraining-competente-digitale-si-instrumente-manageriale-pentru-muzeele-mici-si-mijlocii-si-institutiile-de-patrimoniu).

Sursa: [www.fonduri-structurale.ro](http://www.fonduri-structurale.ro/)

\*

Risky Business lansează un program unic de accelerare pentru start-upuri studențești!

Risky Business a lansat *Student Startup Accelerator*, un program unic de accelerare pentru startup-uri studențești.

Programul se va derula în perioada **iunie - octombrie 2021**, oferind studenților **ateliere de lucru**, **mentorat individual** și **resursele necesare** pentru a evolua de la stadiu de idee la inovație.

Primele 10 startup-uri vor primii premii în bani cuprinse între **9.000 și 140.000 lei** pentru a îi ajuta să își continue construirea afacerii acestora.

Studenții pot aplica până la data de **30 aprilie,** [***aici***](https://docs.google.com/forms/d/e/1FAIpQLSfC5bYG7MuZPsw2Nqbt-Uu2hf1xrYa6Mtr9OW41mx01t8_0qg/viewform).

Programul se desfășoară online și va primi **studenți din majoritatea universităților din țară**. Cerința principal de este ca aceștia să aibă în echipă cel puțin un student care să fie în ultimii doi ani terminali.

Mai multe detalii despre program sunt disponibile [***aici***](https://aubb.granturi.ubbcluj.ro/)

Sursa: [www.fonduri-structurale.ro](http://www.fonduri-structurale.ro/)

\*

Apel de proiecte pentru dezvoltarea incubatoarelor de afaceri sectoriale. Finanțări de până la 7 milioane de euro

Ministerul Dezvoltării, Lucrărilor Publice și Administrației a lansat ieri, 14.04.2021, un nou apel de proiecte în cadrul PI 2.1.B – Incubatoare de afaceri în regiunea de dezvoltare Centru.

Conform comunicatului oficial, relansarea are ca scop utilizarea alocării financiare rămase disponibile (de 7 milioane de euro) la nivelul Regiunii de Dezvoltare Centru, în cadrul PI 2.1.B – Incubatoare de afaceri.

**Obiectivul specific** al acestei priorități îl reprezintă consolidarea poziției pe piață a IMM-urilor în domenii competitive identificate în Strategia Națională de Competitivitate şi Planurile de Dezvoltare Regională, prin dezvoltarea incubatoarelor de afaceri sectoriale.

**Investițiile finanțabile vizează** crearea incubatoarelor de afaceri sectoriale, prin construirea spațiilor aferente și dotarea acestora cu active corporale și necorporale, precum și dezvoltarea serviciilor prestate în cadrul acestora.

Sunt eligibile investițiile ce urmează a fi implementate în regiunea de dezvoltare Centru.

**Solicitanții eligibili** în cadrul acestui apel de proiecte sunt:

* entităţile individuale care au calitatea de fondator al incubatorului de afaceri (autoritatea publică a administraţiei publice locale, instituţia sau consorţiul de instituţii de învăţământ superior acreditate, institutele, centrele şi staţiunile de cercetare-dezvoltare, camerele de comerţ, societățile, societățile cooperative, asociațiile și fundațiile, patronatele, sindicatele);
* parteneriatele dintre fondatorii incubatorului de afaceri.

**Valoarea finanțării nerambursabile** acordate este de minimum 200.000 de euro și maximum 7 milioane de euro.

Proiectele pot fi depuse, exclusiv prin intermediul aplicației MySMIS, în perioada **14.05.2021-14.06.2021**.

[**Descarcă**](https://www.fonduri-structurale.ro/descarca-document/32629) ghidul

Schema de ajutor de stat/de minimis se aplică până la 31 decembrie 2021 – contractarea proiectelor este posibilă doar până la această dată.

| **Documente** |
| --- |
| [Ordin\_nr.\_551-14.04.2021.pdf](https://www.fonduri-structurale.ro/descarca-document/32628) |
| [2.1.B-Incubatoare-RELANSARE-CENTRU.rar](https://www.fonduri-structurale.ro/descarca-document/32629) |

Sursa: AM POR

🏵🏵🏵

Din actualitatea europeană

NextGenerationEU: Comisia este pregătită să mobilizeze până la 800 de miliarde EUR pentru a finanța redresarea

 Comisia a luat astăzi, 14 aprilie, măsuri pentru a se asigura că împrumuturile din cadrul instrumentului temporar de redresare NextGenerationEU vor fi finanțate în cele mai avantajoase condiții pentru statele membre ale UE și pentru cetățenii acestora.

Comisia va utiliza o strategie de finanțare diversificată pentru a mobiliza până la aproximativ 800 miliarde EUR în prețuri curente până în 2026. Datorită acestei abordări, care va respecta bunele practici ale emitenților suverani, Comisia va fi în măsură să mărească volumele necesare în mod armonios și eficient. Acest lucru va atrage, de asemenea, investitori în Europa și va consolida rolul internațional al monedei euro.

Johannes **Hahn**, comisarul pentru buget și administrație, a declarat: *„NextGenerationEU va produce o schimbare radicală pe piețele europene de capital. Astăzi, dezvelim motorul care va pompa combustibilul menit să alimenteze instrumentul NextGenerationEU. Strategia de finanțare ne va permite să contractăm împrumuturile aferente instrumentului NextGenerationEU, astfel încât să dispunem de toate instrumentele necesare pentru a demara redresarea socială și economică și pentru a promova creșterea verde, digitală și rezilientă. Mesajul este clar: de îndată ce Comisia va fi autorizată din punct de vedere juridic să contracteze împrumuturi, vom da startul!”*

**Împrumuturi pentru finanțarea redresării**

NextGenerationEU – principalul instrument de răspuns al UE la pandemia de COVID-19 – va fi finanțat prin împrumuturi de pe piețele de capital. Până la sfârșitul anului 2026, vom mobiliza până la 800 de miliarde EUR.

Acest lucru se va traduce în volume de împrumuturi de aproximativ 150 de miliarde EUR pe an, în medie, UE devenind astfel unul dintre cei mai mari emitenți în euro. Toate împrumuturile vor fi rambursate până în 2058.

Deși Comisia a mai contractat deja împrumuturi – pentru a sprijini statele membre ale UE și țările terțe – volumul, frecvența și complexitatea împrumuturilor NextGenerationEU au necesitat o schimbare fundamentală de abordare în ceea ce privește piețele de capital.

O strategie de finanțare diversificată va răspunde acestor noi nevoi de finanțare. Comisia va putea astfel să mobilizeze toate fondurile atunci când va fi nevoie, în condițiile cele mai avantajoase pentru statele membre ale UE și pentru cetățenii acestora.

**O strategie de finanțare diversificată: privire de ansamblu**

O strategie de finanțare diversificată combină utilizarea diferitelor instrumente și tehnici de finanțare cu o comunicare deschisă și transparentă cu participanții la piață.

Strategia de finanțare diversificată a Comisiei ar urma să combine:

* o decizie anuală privind volumul împrumuturilor și o comunicare semestrială privind parametrii principali ai planului de finanțare, pentru a oferi transparență și previzibilitate investitorilor și celorlalte părți interesate;
* relații structurate și transparente cu băncile care să sprijine programul de emisiune (prin intermediul unei rețele de dealeri primari);
* instrumente de finanțare multiple (obligațiuni pe termen mediu și lung, dintre care unele vor fi emise sub formă de obligațiuni verzi NextGenerationEU și „EU-Bills”) pentru a menține un anumit grad de flexibilitate în ceea ce privește accesul pe piață și pentru a gestiona nevoile de lichiditate și profilul de scadență;
* o combinație de licitații și credite sindicalizate, pentru a asigura accesul eficient din punctul de vedere al costurilor la finanțarea necesară în condiții avantajoase.

Operațiunile de împrumut se vor înscrie într-un cadru de guvernanță solid, care va asigura o execuție coerentă și consecventă.

În activitatea sa, Comisia se va coordona în continuare cu alți emitenți, inclusiv cu statele membre ale UE și cu emitenții supranaționali.

**Valoarea adăugată a unei strategii de finanțare diversificate**

Strategia de finanțare diversificată va ajuta Comisia să atingă două obiective principale – să răspundă nevoilor mari de finanțare ale NextGenerationEU și să obțină costurile scăzute și riscul scăzut de execuție dorite, în interesul tuturor statelor membre și al cetățenilor acestora:

* prin utilizarea unei game largi de scadențe și instrumente și prin îmbunătățirea previzibilității operațiunilor de finanțare, Comisia va asigura o capacitate mai mare de absorbție a pieței. Posibilitatea de a scoate la licitație datoriile va spori și mai mult eficiența operațiunilor de finanțare. Acest lucru va contribui la satisfacerea nevoilor importante de finanțare.
* prin oferirea unui grad mai mare de flexibilitate privind stabilirea datei de executare a operațiunilor de finanțare și a tehnicilor de finanțare sau a instrumentelor de utilizat, Comisia va obține costurile scăzute și riscul scăzut de execuție dorite, în interesul tuturor statelor membre.

**Etapele următoare**

În urma pachetului de măsuri prezentat astăzi, Comisia va întreprinde o serie de acțiuni pentru ca strategia de finanțare diversificată să devină operațională. Printre aceste acțiuni se numără:

* **crearea unei rețele de dealeri primari.**În conformitate cu practicile emitenților comparabili, Comisia va înființa o rețea de dealeri primari pentru a facilita executarea eficientă a licitațiilor și a tranzacțiilor sindicalizate, pentru a sprijini lichiditatea pe piețele secundare și pentru a asigura plasarea datoriei noastre în cea mai mare bază de investitori posibilă. Formularul de candidatură și condițiile generale de participare vor fi publicate în curând.
* **Publicarea primei decizii anuale privind împrumuturile (și a deciziei de finanțare aferente) și a primului plan de finanțare NextGenerationEU.**Pentru a asigura o comunicare transparentă cu piețele, Comisia va adopta prima sa decizie anuală privind împrumuturile și va comunica informațiile referitoare la primul său plan de finanțare înainte de începerea programului de împrumuturi NextGenerationEU, preconizat pentru această vară (calendarul depinde de aprobarea Deciziei privind resursele proprii de către toate statele membre, acest act legislativ permițându-i Comisiei să împrumute pentru NextGenerationEU). Operațiunile de împrumut pot începe imediat după intrarea în vigoare a Deciziei privind resursele proprii. Planurile de finanțare vor fi apoi actualizate de două ori pe an.

**Context**

**NextGenerationEU**

NextGenerationEU este principalul instrument de răspuns al UE la criza provocată de coronavirus. Acest instrument urmărește să sprijine redresarea economică și să construiască un viitor mai verde, mai digital și mai rezilient. UE a convenit asupra acestui instrument ca parte a unui pachet de relansare de peste 2 mii de miliarde EUR (în prețuri curente) sau de 1,8 mii de miliarde EUR (la prețurile din 2018), ceea ce cuprinde, de asemenea, bugetul pe termen lung pentru perioada 2021-2027.

Elementul central al instrumentului NextGenerationEU este Mecanismul de redresare și reziliență – un instrument care oferă granturi și împrumuturi pentru a sprijini reformele și investițiile în statele membre ale UE, în valoare totală de 723,8 miliarde EUR în prețuri curente.

În plus, NextGenerationEU va consolida mai multe programe ale UE. Pentru a finanța NextGenerationEU, UE se va împrumuta de pe piețele de capital. Rambursarea se va efectua pe termen lung, până în 2058. Acest lucru va evita apariția unei presiuni imediate asupra finanțelor naționale ale statelor membre, permițându-le acestora să își concentreze eforturile asupra redresării.

Pentru a contribui la rambursarea împrumuturilor, UE va lua în considerare introducerea de noi resurse proprii (sau noi surse de venituri) în bugetul UE, pe lângă cele deja existente.

**UE ca debitor**

Comisia Europeană, în numele UE, este un participant consacrat pe piețele de capital. De 40 de ani, Comisia Europeană derulează mai multe programe de creditare pentru a sprijini statele membre ale UE și țările terțe.

Anul trecut, Comisia a început, de asemenea, să facă împrumuturi pentru SURE – instrument în valoare de până la 100 de miliarde EUR – pentru a contribui la protejarea locurilor de muncă și la menținerea angajaților pe piața muncii. Până în prezent, trei sferturi din fondurile SURE ale UE au fost mobilizate în șase emisiuni foarte reușite, ceea ce a permis finanțarea împrumuturilor acordate statelor membre în condiții foarte avantajoase.

Toate aceste operațiuni de creditare au fost finanțate prin împrumuturi „back-to-back”, în principal prin emisiuni de obligațiuni sindicalizate.

**Pentru mai multe informații**

[Întrebări și răspunsuri](https://ec.europa.eu/commission/presscorner/detail/en/qanda_21_1702)[Căutați traducerile disponibile pentru linkul precedentEN**•••**](javascript:void(0))

[Site-ul web „UE ca debitor”](https://ec.europa.eu/info/strategy/eu-budget/eu-borrower-investor-relations_en)[Căutați traducerile disponibile pentru linkul precedentEN**•••**](javascript:void(0))

[UE în calitate de debitor – Relațiile cu investitorii](https://ec.europa.eu/info/strategy/eu-budget/eu-borrower-investor-relations_en)[Căutați traducerile disponibile pentru linkul precedentEN**•••**](javascript:void(0))

[Fișe informative](https://ec.europa.eu/info/strategy/eu-budget/eu-borrower-investor-relations/factsheets_en)[Căutați traducerile disponibile pentru linkul precedentEN**•••**](javascript:void(0))

[Acte juridice](https://ec.europa.eu/info/strategy/eu-budget/eu-borrower-investor-relations/legal-texts_en#eu-funding-strategy-for-nextgenerationeu)

[Prezentare pentru investitori](https://ec.europa.eu/info/strategy/eu-budget/eu-borrower-investor-relations/investor-presentation_en)[Căutați traducerile disponibile pentru linkul precedentEN**•••**](javascript:void(0))

**Date de contact pentru presă**

**Balazs UJVARI**

**Telefon** +32 2 295 45 78

**Adresă** [balazs.ujvari@ec.europa.eu](mailto:balazs.ujvari@ec.europa.eu)

**Claire JOAWN**

**Telefon** +32 2 295 68 59

**Adresă** [claire.joawn@ec.europa.eu](mailto:claire.joawn@ec.europa.eu)

\*

Combaterea criminalității organizate: o nouă strategie pe 5 ani pentru consolidarea cooperării în întreaga UE și pentru o mai bună utilizare a instrumentelor digitale pentru investigații

**Astăzi, 14 aprilie, Comisia prezintă o nouă [strategie a UE de combatere a criminalității organizate](https://ec.europa.eu/home-affairs/sites/homeaffairs/files/pdf/14042021_eu_strategy_to_tackle_organised_crime_2021-2025_com-2021-170-1_en.pdf), care se axează pe consolidarea cooperării în materie de asigurare a respectării legii și a cooperării judiciare, pe combaterea structurilor criminalității organizate și a infracțiunilor de înaltă prioritate, pe eliminarea profiturilor provenite din săvârșirea de infracțiuni și pe asigurarea unui răspuns modern la evoluțiile tehnologice.**

Grupurile infracționale organizate continuă să se dezvolte și să evolueze, după cum o demonstrează adaptarea lor rapidă la pandemia de coronavirus, ilustrată de exemplu prin creșterea numărului de produse medicale contrafăcute și a criminalității online. Grupurile infracționale organizate active în Europa sunt implicate într-o varietate de activități infracționale, cele mai frecvente fiind traficul de droguri, criminalitatea organizată contra patrimoniului, frauda, introducerea ilegală de migranți și traficul de persoane. În 2019, veniturile provenite din săvârșirea de infracțiuni pe principalele piețe infracționale s-au ridicat la 1 % din PIB-ul UE, respectiv 139 de miliarde EUR.

Strategia prezintă instrumentele care pot fi folosite și măsurile care trebuie adoptate în următorii 5 ani pentru a distruge modelele de afaceri și structurile organizațiilor criminale la nivel transfrontalier, atât online, cât și offline.

Vicepreședintele pentru promovarea modului nostru de viață european, Margaritis **Schinas**, a declarat: *„Criminalitatea organizată utilizează din ce în ce mai mult noile tehnologii și profită de orice ocazie pentru a-și extinde activitățile ilegale, atât în mediul online, cât și offline. Recentele cazuri emblematice, cum ar fi EncroChat, au arătat cât de sofisticate sunt aceste rețele de criminalitate organizată. Acest lucru arată cât de importante sunt eforturile noastre de combatere a criminalității organizate la nivel transfrontalier. Strategia de astăzi va contribui la lovirea acestor infractori în punctul cel mai vulnerabil, subminând modelul lor de afaceri, care se bazează pe o lipsă de coordonare între state.”*

Comisarul pentru afaceri interne, Ylva **Johansson**, a declarat: *„E clar că trebuie să ne intensificăm eforturile de combatere a grupurilor de criminalitate organizată, care reprezintă una dintre cele mai grave amenințări la adresa securității noastre. Este vorba de grupuri extrem de profesioniste și care au un caracter transnațional: 70 % dintre grupurile infracționale sunt active în peste 3 state membre. Aceste grupuri s-au adaptat rapid la pandemie, transferându-și activitățile online și oferind spre vânzare remedii contrafăcute sau inexistente. Am detectat deja tentative de escrocherie prin care se încerca vânzarea a peste 1 miliard de doze de vaccin contrafăcute. Strategia noastră este un program pe 5 ani menit să consolideze aplicarea legii la nivel european atât în lumea fizică, cât și în mediul digital. Prin măsurile pe care le propunem astăzi, vom trece de la cooperarea polițienească ocazională la parteneriate permanente între forțele noastre de poliție și vom merge pe urma banilor pentru a-i aresta pe infractori în cadrul anchetelor financiare.”*

Strategia are următoarele obiective:

* **Consolidarea cooperării în materie de asigurare a respectării legii și a cooperării judiciare** Având în vedere că 65 % dintre grupurile infracționale active în UE au membri cu naționalități multiple, schimbul eficace de informații între autoritățile de aplicare a legii și autoritățile judiciare din întreaga UE este esențial pentru combaterea eficace a criminalității organizate. Comisia va extinde, moderniza și consolida finanțarea pentru Platforma multidisciplinară europeană împotriva amenințărilor infracționale (EMPACT), structura care, începând din 2010, reunește toate autoritățile europene și naționale relevante pentru a identifica amenințările infracționale prioritare și pentru a le combate în mod colectiv. Comisia va propune modernizarea cadrului „Prüm”, care permite schimbul de informații privind ADN-ul, amprentele digitale și înmatricularea vehiculelor. Pentru a se asigura că autoritățile de aplicare a legii din întreaga UE pot colabora mai bine în contextul unui cadru de reglementare modern, Comisia va propune un Cod al UE de cooperare polițienească care va permite unificarea mozaicului actual de diverse instrumente și acorduri multilaterale de cooperare ale UE. Atingerea obiectivului de a asigura, până în 2023, interoperabilitatea sistemelor de informații pentru gestionarea securității, a frontierelor și a migrației va ajuta autoritățile de aplicare a legii să detecteze și să combată mai bine frauda de identitate utilizată adesea de infractori. În sfârșit, pentru a combate mai eficient rețelele infracționale care își desfășoară activitatea la nivel internațional, Comisia [propune](https://ec.europa.eu/home-affairs/sites/homeaffairs/files/pdf/14042021_recommendation_for_a_council_decision_com-2021-177-1_en.pdf) astăzi și începerea negocierilor cu privire la un acord de cooperare cu Interpol.
* **Sprijinirea unor anchete mai eficace pentru a distruge structurile criminalității organizate și concentrarea asupra infracțiunilor cu prioritate ridicată și specifică:** Este necesar să se intensifice cooperarea la nivelul UE pentru a dezmembra structurile criminalității organizate. Pentru a asigura combaterea eficientă a unor forme specifice de criminalitate, Comisia va propune revizuirea normelor UE ce vizează combaterea infracțiunilor ecologice și va institui un set de instrumente al UE împotriva contrafacerii, în special a produselor medicale. Comisia va prezenta măsuri de combatere a comerțului ilicit cu bunuri culturale. De asemenea, Comisia prezintă astăzi o [strategie](https://ec.europa.eu/commission/presscorner/detail/en/ip_21_1663) dedicată combaterii traficului de persoane.
* **Garantarea faptului că infracțiunile nu aduc profit:**Peste 60 % dintre rețelele infracționale active în UE sunt implicate în acte de corupție și peste 80 % utilizează întreprinderi legitime drept paravan pentru activitățile lor, în timp ce doar 1 % din activele provenite din săvârșirea de infracțiuni sunt confiscate. Combaterea practicii care constă în obținerea de fonduri din săvârșirea de infracțiuni este esențială pentru demascarea, pedepsirea și descurajarea criminalității. Comisia va propune revizuirea normelor UE privind confiscarea profiturilor provenite din săvârșirea de infracțiuni, dezvoltarea normelor UE privind combaterea spălării banilor, promovarea lansării rapide a anchetelor financiare și evaluarea normelor UE existente în materie de combatere a corupției. Acest lucru va contribui, de asemenea, la evitarea infiltrării acestor grupuri în economia legală.
* **Adaptarea autorităților de aplicare a legii și a sistemului judiciar la era digitală:** Infractorii comunică și săvârșesc infracțiuni online, lăsând urme digitale online. Având în vedere că 80 % dintre infracțiuni au o componentă digitală, autoritățile de aplicare a legii și sistemul judiciar au nevoie de acces rapid la piste și probe digitale. Aceste autorități trebuie să utilizeze și ele tehnologia modernă și să dispună de instrumente și competențe pentru a ține pasul cu modurile de operare ale grupurilor infracționale moderne. Comisia va analiza și va prezenta posibile abordări în ceea ce privește păstrarea datelor și va propune o cale de urmat pentru a aborda accesul legal și specific la informații criptate în contextul anchetelor și al urmăririlor penale, protejând, totodată, securitatea și confidențialitatea comunicațiilor. De asemenea, Comisia va colabora cu agențiile relevante ale UE pentru a pune la dispoziția autorităților naționale instrumentele, cunoștințele și expertiza operațională necesare pentru efectuarea de investigații digitale.

**Context**

Strategia de astăzi face parte din eforturile UE de promovare a securității tuturor cetățenilor europeni, astfel cum se subliniază în [Strategia UE privind o uniune a securității](https://ec.europa.eu/commission/presscorner/detail/ro/ip_20_1379).

Strategia de combatere a criminalității organizate se bazează pe cea mai recentă [evaluare](https://www.europol.europa.eu/socta-report) realizată de Europol o dată la 4 ani cu privire la amenințările pe care le reprezintă formele grave de criminalitate și criminalitatea organizată, publicată la 12 aprilie 2021.

**Pentru informații suplimentare**

[Comunicarea](https://ec.europa.eu/home-affairs/sites/homeaffairs/files/pdf/14042021_eu_strategy_to_tackle_organised_crime_2021-2025_com-2021-170-1_en.pdf) privind o strategie a UE de combatere a criminalității organizate pentru perioada 2021-2025

[Documentul de lucru al serviciilor Comisiei](https://ec.europa.eu/home-affairs/sites/homeaffairs/files/pdf/14042021_empact_the_eu_flagship_instrument_for_cooperation_to_fight_organised_and_serious_international_crime_swd-2021-74_en.pdf) privind EMPACT, instrumentul emblematic al UE pentru cooperarea în vederea combaterii criminalității internaționale organizate și grave

[Recomandarea](https://ec.europa.eu/home-affairs/sites/homeaffairs/files/pdf/14042021_recommendation_for_a_council_decision_com-2021-177-1_en.pdf) de decizie a Consiliului de autorizare a deschiderii negocierilor privind un acord de cooperare între UE și Interpol

[NOTA DE INFORMARE](https://ec.europa.eu/commission/presscorner/detail/en/qanda_21_1664): Strategia UE privind combaterea criminalității organizate și Strategia UE privind combaterea traficului de persoane

[Fișa informativă](https://ec.europa.eu/commission/presscorner/detail/en/fs_21_1723): Combaterea criminalității organizate

[Comunicatul de presă](https://ec.europa.eu/commission/presscorner/detail/en/ip_21_1663): Combaterea traficului de persoane: o nouă strategie axată pe prevenire, pe destrămarea activităților infracționale și pe consolidarea capacității de acțiune a victimelor

[Rapoartele](https://www.europol.europa.eu/activities-services/staying-safe-during-covid-19-what-you-need-to-know) Europol cu privire la evoluția criminalității organizate în timpul pandemiei de COVID-19

[Evaluarea](https://www.europol.europa.eu/european-union-serious-and-organised-crime-threat-assessment-2021) Europol [din 2021 a amenințării pe care o reprezintă formele grave de criminalitate și criminalitatea organizată](https://www.europol.europa.eu/european-union-serious-and-organised-crime-threat-assessment-2021)

**Date de contact pentru presă**

**Adalbert JAHNZ**

**Telefon** + 32 2 295 31 56

**Adresă** [adalbert.jahnz@ec.europa.eu](mailto:adalbert.jahnz@ec.europa.eu)

**Laura BERARD**

**Telefon** +32 2 295 57 21

**Adresă** [laura.berard@ec.europa.eu](mailto:laura.berard@ec.europa.eu)


**Ciara BOTTOMLEY**

**Telefon** +32 2 296 99 71

**Adresă** [ciara.bottomley@ec.europa.eu](mailto:ciara.bottomley@ec.europa.eu)

\*

**Ajutoare de stat: Comisia aprobă o schemă românească în valoare de 500 de milioane de euro menită se sprijine întreprinderile care își desfășoară activitatea în domeniul turismului, al cazării și al serviciilor alimentare, precum și agențiile de turism**

Comisia Europeană a aprobat o schemă românească în valoare de 500 de milioane de euro (aproximativ 2,437 miliarde RON) menită să sprijine întreprinderile care își desfășoară activitatea în domeniul turismului, al cazării și al serviciilor alimentare, precum și agențiile de turism, în contextul epidemiei de coronavirus.

Măsura a fost aprobată în temeiul [Cadrului temporar](https://eur-lex.europa.eu/legal-content/EN/TXT/?uri=OJ%3AJOC_2020_091_I_0001)[Căutați traducerile disponibile pentru linkul precedentEN**•••**](javascript:void(0)) privind ajutoarele de stat. Sprijinul public, sub formă de subvenții directe, va acoperi până la 20 % din pierderile de venituri (sau, în cazul anumitor agenții de turism care aplică un regim special, volumul facturilor emise pentru servicii turistice, inclusiv marja) pe care beneficiarul le-a înregistrat între 1 ianuarie și 21 decembrie 2020, comparativ cu aceeași perioadă din 2019.

Măsura urmărește să ajute beneficiarii să își acopere nevoile de lichidități și să își continue activitățile în timpul și ulterior pandemiei. Comisia a constatat că schema românească respectă condițiile prevăzute în cadrul temporar.

În special, (i) sprijinul nu va depăși 1,8 milioane EUR per beneficiar, astfel cum se prevede în cadrul temporar, și (ii) ajutorul va fi acordat cel târziu la 31 decembrie 2021. Comisia a concluzionat că măsura este necesară, adecvată și proporțională pentru a remedia o perturbare gravă a economiei unui stat membru, în conformitate cu articolul 107 alineatul (3) litera (b) din TFUE și cu condițiile cadrului temporar. Pe această bază, Comisia a aprobat măsura în temeiul normelor UE privind ajutoarele de stat.

[Aici](https://ec.europa.eu/competition/state_aid/what_is_new/covid_19.html) puteți găsi mai multe informații cu privire la cadrul temporar și la alte acțiuni întreprinse de Comisie pentru a aborda impactul economic al pandemiei de COVID-19. Versiunea neconfidențială a deciziei va fi disponibilă cu numărul de caz SA.60650 în [Registrul ajutoarelor de stat](https://ec.europa.eu/competition/state_aid/register/) de pe [site-ul web al Comisiei privind concurența](https://ec.europa.eu/competition/index_en.html)[Căutați traducerile disponibile pentru linkul precedentEN**•••**](javascript:void(0)), de îndată ce vor fi fost soluționate eventualele probleme legate de confidențialitate.

**Persoană de contact pentru presă:**

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

\*

**Comisia a lansat prima cerere de propuneri pentru sprijinirea activităților de voluntariat ale tinerilor în cadrul noului Corp european de solidaritate 2021-2027**

Comisia Europeană a lansat prima cerere de propuneri în cadrul noului [Corp european de solidaritate](https://europa.eu/youth/solidarity_ro) 2021-2027. Corpul european de solidaritate îi sprijină pe tinerii care doresc să se implice în activități de voluntariat într-o varietate de domenii, de la sprijinirea persoanelor aflate în dificultate la sprijinirea acțiunilor în domeniul sănătății și al mediului, în întreaga UE și în afara acesteia. Prioritatea din acest an va fi sănătatea, voluntarii fiind mobilizați să lucreze la proiecte care vizează provocările din domeniul sanitar, inclusiv impactul pandemiei de COVID-19, precum și redresarea.

Cu un **buget** specific de peste 1 miliard EUR pentru perioada 2021-2027, noul program oferă oportunități pentru ca 275 000 de tineri să poată contribui la abordarea provocărilor societale și umanitare prin voluntariat sau prin crearea propriilor proiecte de solidaritate. Pentru primul an al noului program, sunt disponibile peste 138 de milioane EUR. Începând de anul viitor, programul le va permite totodată tinerilor să se implice ca voluntari în activități de ajutor umanitar la nivel mondial, contribuind astfel la abordarea provocărilor umanitare din țările terțe sigure prin sprijinirea activităților de ajutor umanitar ale UE în țările respective.

Noul Corp european de solidaritate sprijină prioritățile politice generale ale UE, facilitând abordarea acestora de către organizații și tineri. Patru axe sunt evidențiate în mod special:

promovarea **incluziunii și a diversității**;

**„înverzirea”** proiectelor și încurajarea unui comportament responsabil și sustenabil din punctul de vedere al mediului în rândul participanților și al organizațiilor participante;

sprijinirea **tranziției digitale** prin proiecte și activități care stimulează competențele digitale, promovează alfabetizarea digitală și dezvoltă înțelegerea riscurilor și a oportunităților tehnologiei digitale;

promovarea **participării** tinerilor la procesele democratice și la angajamentul civic.

Pe lângă aceste patru domenii de acțiune, programul va avea flexibilitatea de a adăuga priorități anuale, pentru a aborda chestiuni urgente – cum este, în acest an, urgența sanitară.

Pentru a participa la Corpul european de solidaritate, **organizațiile trebuie să obțină o etichetă de calitate**, care atestă că desfășoară activități de solidaritate de înaltă calitate, în conformitate cu principiile, obiectivele și cerințele programului. Orice organism public sau privat poate solicita finanțare, cu ajutorul [agențiilor naționale ale Corpului european de solidaritate](https://europa.eu/youth/solidarity/organisations/contact-national-agencies_ro) din toate statele membre ale UE și din țările terțe asociate la program – Islanda, Liechtenstein, Turcia și Republica Macedonia de Nord. În plus, grupurile de tineri înregistrate pe [portalul Corpului european de solidaritate](https://europa.eu/youth/solidarity_ro) pot solicita în mod direct finanțare pentru proiecte de solidaritate pe care le dezvoltă și le conduc.

**Perioada de depunere** a cererilor pentru ambele cereri de propuneri din cadrul noului program 2021-2027 începe la 15 aprilie și se încheie la 5 octombrie 2021.

Cererile de acordare a etichetei de calitate pentru activități de voluntariat în spiritul solidarității pot fi depuse oricând. Termenul de depunere a cererilor de acordare a etichetei de calitate pentru activități de voluntariat în domeniul ajutorului umanitar este 22 septembrie 2021.

***Sursa: https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/